
O Volapukaflens valopo! 


In gased at dil latik bevobota popakonada Luralik do jiel Khazjajka (= Jisior) 
papubon. Lautan ota abinom el Pavel Petrovich Bazhov (1879 - 1950). 

El Bazhov pemotom in zuad pofadik. Buroletans omik abinons metali- 
sesmeitans dutetik. As oil agolom lu jul to Yekaterinburg’. Poso astudom po 
seminar klerik to zif Luralik: .Perm’. Tano avobom as tidan. DO vakens atevom 
da Lural. Un 1918 avedom boljevan, e dG yels fol akompenom po sifanakrig 
Rusanik. Abinom redakan dividagaseda, alautom elis .feuilletons’, konotis e 
skatis. Pos sifanakrig atavom da topad Lurala as spodan gaseda di .Sverd¬ 
lovsk’: nem sovyatik zifa Yekaterinburg’: nutimo lomazif vicifala obsik: .Daniil 
Morozov’. Poso abejafom timi sifanakriga e lifastadis dOfofik in Luralabelem. 
Edagetom premi di .Stalin’ un 1943 e dekoti di .Lenin’ un 1944. Bal poscilas 
omik: .Jegor Gaidar’< abinom balidal Rusana un 1992. Un 2006 anotodom 
miniludi, das esteifuloy ad venenon omi demG taat oka tefu bolit reiganefa ettimik. 


.Pavel Bazhov’ asevadom bu val demG marakonlet oka tiadu ..Malagita- 
kasat” (.Malakhitaja Shkatulka’). Un 2004 (yelam 125id moteda omik) potamaks 
Jisiori kuprinabela jonols pesegivons, kelis logols dono. 

Mayuli jonik vipom valanes redakan e cifal 

Bela kuprinik Jisior (fin) 

„Luveratikuno", spikom, „el Stepan eselom lani oka lanane neklinik." 

Cif gespiku atos sagom: 

„Atos binon sakad omik, kine eselom lani, ed obs mutobs dageton 
gaenati. Opromolod ome, das olibiostadukobs omi pas, posa utuvom 
stonablogi malagitik mo puds turn." 

Cif ye abuedom sajanadon hieli Stepan ed agevom budi sokol: 
ofinukoyod vobi po eled Krasnogorka. 

„Kin", sagom, „sevon-li omi? Ba fopan at aspikom sapiko ettimo. Zuo us 
sis brefup te mun kuprinerik patuvon, kelos koedon dadikon krudaferi." 

Galedan anotukom ele Stepan utosi, kelos piflagon de om, ed etan 
agespikom: „Kin ufo deimon-li libi? Osteifob, ab va otuvob u no, osekidon 
de fat obik." 

Suno el Stepan etuvom pro oms stonablogi somik. Esetiroy oni lopio. 
Pleiduloy, eko! so binobs! Ab no estadukoy libio eli Stepan. Epenoy do 
blog dalabane a noubane, ed etan ekomom - ga dalilolod! - de ,Sam- 
Peterburkh'* it. Posa eseivom vali do jenot, buedom komon foi ok eli 
Stepan. 

„Eko!" sagom, „yulob ole namatu stim obik noubana, das olibio- 
stadukob oli, uf utuvol pro ob stonis malagitik so gretikis, das - valemo - 
okanoy becopon onis ad mekon stafadis lunotik pu mo brasads lul." 

El Stepan gesagom: „Ya balna ecutoy obi. Nu binob plakilabik. Buikuno 
penolod lelivapenedi, pas pos atos osteifob, ed oblufobsod, kelos 
odavedon se steifs obik." 

Dido cadan avokadom, atagom me futs okik, ab el Stepan ableibom 
laidalon in otos: 

„Tio eglomob: openolod lelivapenedi i pro jigam obik, voto stad binon- 
la bisarik, sevabo if ob it obinobov lelivan, e jimatan obik obinofov on 
dutet." 

Cadan dakupom, das hilepul no binom blegalik. Epenom ome dokumi. 

„Sumolod!" spikom, „ye osteifolod bligaliko!" 

Ed el Stepan bleibom donuon otosi: „Val osekidon de fat." 

Dido el Stepan atuvom vali. Afasilos po om, iba ituvulom lolofiko ninedi 
bela e Jisior it iyufof omi. Abecopoy malagitablogi at ad stafads ut, kelis 
ineodoy, asetiroy onis lopio, e dalaban adesedom onis asa ditibotis lu glug 
cifikun in ,Sam-Peterburkh'. E stonablog ut, kel petuvon buikuno fa el 
Stepan, junu binon in zif obsik, asa sagoy. Spalukoy oni asa bisaroti. 


-> 


Fom cogik a lukomunik, kel siimon ma pron ad nem calofik: ,Sankt- 
Peterburg'). El ,sam' binon ponop jonik: „it", kel is kazeton, das el 
,Peterburg' binon cif vemo veutik, efe ettimo cifazif Rusana. 

Sis tim et el Stepan binom lelivan, e pos etos in els Gumjoshki divs valik 
asva enepubons. Gudos, if lasurs komadons, ab dobanoboins modikumo. 

Ya aliloy vero nosi do regils e voulots, e malagit amoikon, vat aprimon 
ad neleton vobi. So sis tim et meinad di 'Gumjoshki' eprimon ad lasikon, e 
poso tuvatam igo ekoedon mosadon oni. Asagoy, das Jisior izunof demu 
stafads, bi iloodoy onis ninu glug. Atos leno pliton ofi. 

El Stepan i no adagetom labi po lif. Imatikom, ikoedom davedon famuli 
po ok, imeikom domi, kluo iledunom vali, asa zesudos. Alifomos takedo ed 
afredomos, ab aglumikom, e saun oma afibikon. E so aguirom kupidiko. 

Binolo maladulik, edatikom ad laremon graladaguni ed ejafalikom ko 
yag. Ed ai - ga dalilolod! - lukomom lu meinad di 'Krasnogorka', ab no 
lublinom jibemi lomio. Seimna un latayels so emogolom, e gekom no 
jenon. On tim anik bleibom fabinon, un tim votik bleibom fabinon... Kiopio 
ereafom-li? Dido ekobukoy menis, eprimoy ad sukon. Ed om - ga dalilo¬ 
lod! - seatom in stad deadik po meinad la ston geilik, asva smililom, e 
gunil oma po top ot deo seaton, no ejutoy me on. Utans, kels aluronons 
bu votikans, asagons, das nilu deadan ilogons jilasarili grunik, zuo so 
gretiki, das neforo soms ikomadons-la po topads obsik. Seadof-la sus 
deadan, loukof kapi oka, e drens nenropo tofons po of. Pas ven mens 
eluronons nilikumo, of - ho! - sui ston, e sunado enepubof, sodas pas 
kanoyov memikon, vio elogotof. Posa elovepoloy deadani lomio ed 
eprimoy ad blumukon lavolo ad sepulam, loegoy pafaipedon vemo 
namofiko nami bal oma e tobo sustegon de on grenilis grunik. Namet lolik 
onas binon. Fado is Sevan omik komom, posa elogedom flano grenilis, 
sagom: 

„At ga binon smaragoin kuprinik! Stoin leseledik a jerabik. Lieg vemik 
peblibukon la ol, o 'Nastas'ja'l Kipladao stonils at ufo epubons-li po om?" 

Jiel Nastas'ja: jimatan omik< planof, das neai edeadolan akonom do 
stonils alseimik somik. Dido alegivom ofe kasati, nog ven abinof jigam. 
Kasat binon gretik a malagitik. Modikos gudik binon in on, ab no stonils 
somik. No alogof oni buo. 

Aprimikoy ad suramenon stonilis et se nam deadik ela Stepan, e sunado 
adafalons ad puf. So un tim et no edatuvuloy, de top kelik epubons po el 
Stepan. Poso aduseboy eledi Krasnogorka. Eko! mun komunik braunaredik 
ko lunid kuprinik. Latikumo seiman adatuvulon, das stonils et ibinons 
drens Jisiora bela kuprinik, kelis el Stepan ilabom. Aselom onis - ga da¬ 
lilolod! - neke, akipedom onis klaniko demu okikans, ko ons id alasumom 
deadi. Lio! 

Eko! kiof klulado binof ga bela kuprinik Jisior! 

Binos lied pro badikan ad kolkomon ofi, i binos fred nemodik pro gudikan. ■ 

Daniidan lefredik 

Se „VoIapiikagasedpro Nedanapukans”, 1946, niim: 5. 

In Siyop seimna reg ,Nabussan’ penemol areigom. Plin at alabom ladali vemo 
gudiki, e palofom kludo i vemo fa pop oka. Ab to patofs gudik valik oma nog 
mens modik adabinons, kels amigebons gudi e konfidi omikis, ed aciitons ed 
abetifons omi. Guvan omik tatadiva abinom tifan gretikiin. ed agevom vo 
sumatofanes okik sami vemo badiki. Reg asevom sio, das pabetifom, e ya omna 
icalodom tatadiviguvani votik, ab oms valik abetifoms eli ‘Nabussan’ gudik. Igo 
kosomot ivedon, das reg agetom dili smalikiin tripagetotas valik, e dil gretikiin 
areafon ini poks tatadiviguvana e dugadanas omik. 

No asevolo saditretamedi reg: ,Nabussan’ agolom lii konsalal baldik omik: 
,Zadig’, ed asakom ome: „01, kel sevol dinis so modikis, no kanol-Ii datikon 
medili, dub kel dagetob tatadiviguvani, kel no betifom obi? o ,Zadig’!” 

„Kliiliko sevob atosi”, el ,Zadig’ sapik agespikom. „Tonos ba boso bisariko, ab 
sevob modi ad dageton mani snatik.” 

Reg alogom boso nekredolo, ab ga aledesirom sekii nulal ad lelilon osi, ed 
asakom konsalale okik utosi, kelosi bmutomov dunon. 

„Binos vemo balugik, o mayedal!” el ,Zadig’ alaispikom. „Levokor lisitanis 
pro cal guvana tatadiva, e begor mane alik ad daniidon lo or. Utan, kel daniidom 
fasilikiino e leitikiino, binom man snatik, ed omi kanor takedo calon tatadiviguvani.” 

Reg sio acedom osi modi bisarik, ab alabom konfidi tu gretiki in konsalal 
baldik oka, ad nedemon konsali omik, e kludo abiiedom notiikon, das tatadivi- 
guvan nulik pasakom. Modot gretik lisitanas akdmon ad nunadon oki, iba modi- 
kans adabinoms, kels sio asevoms, das okanoms tifon rege po cal at so modiko, 
asa oviloms. Lisitans valik pagetedoms fa konsalal in salun magifik; valodo 
demadilabans 58 adabinoms. El ,Zadig’ sapik nu asagom omes, das amutoms 
golon lii lecem miedol, ko reg astebedom omis. Ajonom omes golopi, da kel 
amutoms golon ad komdn ini getedalecem. Golop at ye no pilitukon vemo gudiko, 
ed aninadon bundano diamainis e parlatis jerabikis valasotikis, e nog modikis 
yegis goldik e largentikis, kels so aseatons us, das akanons fasiliko pamosumon. 

Ven lisitans valik ikomoms ini getedalecem, reg: ,Nabussan’ abegoms omes ad 
vilon daniidon lo om, kelosi kliiliko no akanoms refudon rege okas. Ag! ag! 
daniidans kiobisarik atans abinoms! Ti no balan valikanas akanom feapladon futi, 
bi adredoms, das bos ofalonov se poks oksik, ud osleafonov se klots okas, iba in 
golop itifoms utis, kelis ebo ikanoms gleipon. Abinos jenofiko klaunofik ad logon, 
vio tifans valik at ko logod dredalik nog asteifiiloms ad daniidon. 

Bevii oms ye man bal adabinom, kel ai adaniidom lefrediko e leitiko, e stuniko 
alogom lii kelisitans, kels ajastoms so bisariko. Daniidan lefredik no patupom dub 
yegs pitifol, ed akanom kludo fovon ad daniidon ladalajuito. 

Ven plosen idulon saidiko luniipiko, tifans val ik pafanabiikoms, e no askeapoms 
de ponod oksik. Kliiliko daniidan lefredik pacalom tatadiviguvan. Po jenet at reg 
no apidom cali oka, ed adanofom lii el ,Zadig’ sapik demii konsal gudik oma. ■ 

Vods anik in konotil lopik pegebols: 

demadilaban interested person, Interessent, interessato; 
dugadan companion; Begleiter, accompaniante; 
getedalecem reception room, Empfangszimmer, salon de reception; 
saditretamed remedy, Mittel zur Abhilfe, remedio; 
sumatofans subordinates, Untergebene, subalternes. 


KOLUN (fin) 

fa .Frank Roger’, ini Volapuk petradutol fa .Hermann. Philipps’. 

Jafudisevan e calabs di ,ESA’ refudons lesagis mana et, ab no kanons 
lonQIon plani votik tefu duinod klanatavanas. „Vestig obsik progedon, e bo 
okanobs fino kleilGkon klanofoti at”, calospikan asagom. 

6 Fino el ESA notukon filmuli kleiliko magedis menik tel jonoli, kels groba- 
golons zi su munasQrfat. Lenlabons levalaklotemis grobiko penagolis kobo, 
kels ye jinons jafidon gudiko. No klQIos, kelosi dunons, bi duns onas modadilo 
jenons plodu logamaveitot kama. 

Planans anik bedotons legi magodas at, el ESA ye fGmukon, das binons 
liegiks. Calospikan sagom: „Binos milagik, das par at lifiko erivon muni. Ab no 
okanons lovelifon us. Mu suno no plu olabons loxini, nulQdotis e vati, e leno 
mogos ad veigon stokis nulik usio. Zuo vamotadists levemik e gravitatanam 
pGlik dareigons. Dredobs, das benoplop at suno ofinon.” 

Medads bevunetik veitofiko bejafons fikulis e tobis munibelodanas Soma- 
lanik No plu seiman nitedalon do seividadesinod voik ela Ulysses. 

7 Grups Somalananas in Ians anik efQnons benodalafundi gonu el ,New Mo¬ 
gadishu’ - so nemons oksiki „koluni balid plodu tal”. Lecedons oni spelatopi 
pro pop de meds lonik sekidol. „Fugans de topads dub krig, kaot, e faem pa- 
plagols, neseimo plu binons benokomiks. Lotidalans valik lesagons, das nu- 
tevana-dilots okas ya perivons u pepluons. Mog te balik dabinon, efe ad tuvon 
horitis nulik, e ad golon usio, ko nog binoy benokomik, kb no kanoy pa- 
gesedon, kb kanoy fomon futuri nentupo, igo if teoro nemogos. Stebedobsod!” 

8 Donu dastunanun do seividadesinod munik sGpadon menefi: Ji-Somalanan 
et levemo grodof! Atosi kupoy kleiliko in magods nulik fa el ESA penotukols. 
Atos i pafumukon fa blod bainunik hiklanatavana et, kel binom-la fat cila. Igo 
planom, das atos binon dil desinoda gretik, kel suno odavedon lo „poblibans” 
(sevabo: pops su tal). 

Man epedom bali kamas ini gul votik, e nu kanoy logon fasilikumo utosi, 
kelosi par dunon sQrfatu mun. NilG munavestigom stukot smalik davedon, kel 
binadon me maters u pesmugols boidio u pesumols de vestigom it. Logoy 
masati grGnik dis diled dulogamovik mekavastofa u glata. 

Sagads modik sirkGlons in medads. Par stabGkon-li munazanadopi smalik? 
Kis binon-li masat grGnik et? Anans niludons, das binadon me lalegs u plans 
votik fidabiks loxini prodols. Binos-li prim vatafeila demG lifaneodots „kolunanas”? 
Dido fGtGr odabinon-li pro telans at uto, kb lif no pelecedon mogik? 

9 Nun do mated cila su mun - oil menik balid no su tal pemotol foro in 
jenotem menefa - ga bluvGkon menis e kodon disputis modik. 

Anans blamons palis: No kanoy gidGkon ad labon cili in zGad neflenik ta lit; 
hipul - Of neluveratiko olovelifadom-la delis balid oka - omutom daglofon nen 
baldotakompenans e loliko fagu lomavol okik; futuraprognod omik balik binon 
tob nenfinik tefu lovelifadam. 

Nolavans anik sagons, das obinos nitedik ad kOpedon fluni gravitatanama 
pGlik ad daglof cila. DemG atos IGjedoy ones blamis valasotik - as sam: das 
no binons baiadG vol jenofik. 

Blod fata (ziom cila) ecalom oki it „nunali ela 
,New Mogadishu’ su tal”. Ma om moted at fGmG- 
kon lanali siamG spiked: „Step balid peduinon ad 
kolun benikol, lifafagik: far spela pro fugans valik 
da vol lolik!” 

Po levalaspada-pofs in Lamerikan e votaseimo 
sefamesGIs e dakGped pavemGkons. Kudoy, das 
nuns do plop Somalananas et palecedon-la as da- 
sam e kanon-la davedGkon steifGlis fuganas votik 
ad nGkripadon ini levalaspada-veigoms. 

Fuganefs yubons e zelons, bi din nemogik nu 
evedon tikovik, ledesirs ba ojenofikons, horits nulik 
e no pespetols maifikons. Dabinos magod fata 
pleidik, vio fo kam ela Ulysses kipom lopo nulo- 
motabi omik, kel lenlabon levalaspada-klotemi pli- 
tGlik (fGmo bGo pemekoli). Nendoto binos magod mu pepakol foro. ■ 



benodalafund - benefit fund, Wohltatigkeitsfonds; 

dakuped - surveillance, Oberwachung; 

levalaspada-klotem - space suit, Raumanzug; 

levalaspada-veigom - spacecraft, Raumfahrzeug; 

lifaneodots - necessities of life (basic needs), LebensbedGrfnisse; 

loditalan - host country, Gastland; 

munazanadop - moon base, Mondbasis; 

nutevanadilot - immigration quota, Einwanderungsquote; 

vatafeil - hydroponics, Hydrokultur. 


Korakots tefu dil balid konota at in gased prilula. 

Pad: 31, bagaf: 3, kedet 2 ld : calabans -»■ calabanas; 

kedet 5 ". medads sogik —► medads sogadik. 

Pad: 32, kedet 1| d : deflitam — ► deflit. 

kedet 3 ld donao: mekavastofasakadis —> mekavastofasakadis; 
vodalised: medads sogik —► medads sogadik. 

,PROMETHEUS'. 

fa el Johann Wolfgang von Goethe, tradutod fa .Hermann Philipps’. 


Tegolod sili olik, o ,Zeus‘! 
me lefogafogul 
ed okskilukolod - asa hipuls, 
kels sakapoms tilis - 
me kvarabims e belasomits. 
Ga mutol tali oba 
leadon laidabinon, 
e ludomi obik, 
keli no abumol, 
e furnodi obik, 
gluti kela 
nebonol obe. 


Bedecke deinen Himmel, Zeus, 
Mit Wolkendunst! 

Und ube, Knaben gleich, 

Der Disteln kopft, 

An Eichen dich und Bergeshoh'n! 
MuBt mir meine Erde 
Doch lassen steh'n, 

Und meine Hutte, 

Die du nicht gebaut, 

Und meinen Herd, 

Urn dessen Glut 
Du mich beneidest. 


Nosi pofadikun sevob 
dis sol ka ols, o gods! 
Dofofiko nuludols 
me sakrifotatrips 
e plekavap 
mayedi olsik, 
defadolsov, if cils 
e lubegans no binonsov 
fopans spelik. 

Ven ob as cil aditretol 
ni asevob yufi ni konsali, 
tan logis aloukob 
lu sol, asva us binonov 
lil lelilol ploni obik, 
lad as obik, 
miserol dranalabi. 

Kin-li ayufon obe 
ta vilad elas .Titanes’? 
Kin ufo asavon-li 
obi se dead, se slat? 

No eduinol-li ufo it? 
o lad saludiko glutol! - 
yunik, gudik, e pecutol - 
adanolod-li demu sav 
slipolani lopo? 

Pro kis-li oli stimobod? 
Foro asofukol-li 
pefledolana dolis? 
Atakedukol-li foro drenis 
pedredalukolana? 


Ich kenne nichts Armeres 
Unter der Sonn' als euch Gotter! 

Ihr nahret kummerlich 
Von Opfersteuern 
Und Gebetshauch 
Eure Majestat 
Und darbtet, waren 
Nicht Kinder und Bettler 
Hoffnungsvolle Toren. 

Da ich ein Kind war, 

Nicht wuBte, wo aus, wo ein, 

Kehrt' ich mein verirrtes Auge 
Zur Sonne, als wenn druber war 
Ein Ohr zu horen meine Klage, 

Ein Herz wie meins, 

Sich des Bedrangten zu erbarmen. 

Wer half mir 

Wider der Titanen Ubermut? 

Wer rettete vom Tode mich, 

Von Sklaverei? 

Hast du's nicht alles selbst vollendet, 
Heilig gluhend Herz? 

Und gluhtest, jung und gut, 

Betrogen, Rettungsdank 
Dem Schlafenden dadroben? 

Ich dich ehren? Wofur? 

Hast du die Schmerzen gelindert 
Je des Beladenen? 

Hast du die Tranen gestillet 
Je des Geangsteten? 

No asmiton-li obi ad man 
tim valanamadik 
e fat laidupik: 
sols oba ad ola? 


Hat nicht mich zum Manne geschmiedet 
Die allmachtige Zeit 
Und das ewige Schicksal, 

Meine Herren und deine? 


Acedol-li ba, 
das sotobov lifi heton, 
fugon ini dasarts, 
bi no amadikons 
floradrims valik pula? 

Is seadob, menis fomob 
ma sam obik, 
tributi leigol ad ob, 
ad liedon, drenon, 
juiton e fredon, 
e no stumon oli, 
soas ob! 


Wahntest du etwa, 

Ich sollte das Leben hassen, 

In Wiisten fliehn, 

Weil nicht alle Knabenmorgen- 
Blutentraume reiften? 

Hier sitz' ich, forme Menschen 
Nach meinem Bilde, 

Ein Geschlecht, das mir gleich sei, 
Zu leiden, weinen, 

GenieBen und zu freuen sich, 

Und dein nicht zu achten, 

Wie ich! 


Nuns do Volapuk in Brasilan (1) 

se ,Germania / Deutsche Zeitung fur Sao Paulo und Rio de Janeiro’. 

Liman Brasilanik Volapiikagrupa po .Facebook’: ,Matheus Kaufmann’ esedob reda- 
kane yegedis anik se ,Germania’: gased Deutanapiikik pro niitevans Deutanik in 
Brasilan. Modikans onas no nog akanons spikon Portuganapiiki, e gaseds somik 
abinons medad balik, me kel atans seivons nulodis se vol lolik. Vii volakrigs: 1 e 2 < 
geb Deutanapiiki peproibon in Brasilan. Nutimo ye gaseds anik Deutanapiikik donu 
dabinons in lan at. 

1883 tobul 6. 


War noch uictiis voro Voln|iiik gclifirt list, 
tier beeile aicli. damit beknunt zu warden, deim 
es ist iiiclits wenigcr als di» kflnfiige Weluproclte, 
dits internatiouale Vcratniidigungamittel, mil dem 
alle Spracbcn der Mrde tinier cine Zunge ge- 
kraclu werden sollen. Dieses VolapQk, erne der 
grOssteu lvrrutigensclmften unseres glorreiclteu 
Jatirhunderu, ist die Brfindmig ties knlholbcben 
Pfarrers Johann Marlin Sclilayer in LiUoUtelteu 
bet Konstanz am Bodensee. * Die Grammatiken 
mid Wdrterbueher sind sclion fertig Oder dock ill 
Arbeit, Volapiikvereine Itaben sicb gebildel und 
(ruben ein VotapOkblati lieraus. Hier eine kleine 
Probe aus der Uebcrsclzimg der dtlerreicliiscltcii 
Volkshymno in’s Volapuk. Der Verein in Meld- 
ling bet Wien Imt sic gnlinferi. Die Verse: Fromm 
und bieder, wnlir mid oflten — Lasst fur Recht 
und Pfliclit nus stch'n — Lasst, wcnii’s gilt, (ait 
froltem HofTeu — Mutliroll iu den Kampf tine 
geb’nl lauten anf volapilkiscli: Redalikd, bafdlikd 
— StauobsSd plo git e blig; — St&tiobsod kd 
spel galiko — Ldnnniko id in klig I 

* Biikapoks: Redaliko —> Reladiko; 

bafoliko —> bafoliko. 


Utan, kel nosi nog elilon do Volapuk, 
spidonos ad seivon oni, bi binon jenofiko 
volapuk futurik, sevabo: suemiikamame- 
dom beviinetik, kel soton opladulon piikis 
valik tala. Volapuk at: bal dagetotas gre- 
tikiin tumyela glorik obsik < binon datu- 
vot padana: Johann Martin Schleyer’ in 
,Litzelstetten’ nilii .Konstanz’ len .Boden¬ 
see’. Gramats e vodabuks ya bliimons u 
pamekons, Volaptikaklubs edavedons e 
piibons Volapiikagasedi. Eko! logolsos 
sami smalik se tradutod netahiima Loste- 
ranik ini Volapuk fa klub to .Meidling’ 
nilii ,Wien’ pebliinoli. Lians: ,Fromm und 
bieder, wahr und offen - Lasst fur Recht 
und Pflicht uns steh’n - Lasst, wenn’s 
gilt, mit frohem Hoffen - Muthvoll in den 
Kampf uns geh’n!’< tonons Volapiiko: 
„Redaliko, bafoliko* - Stanobsod plo git 
e blig; - Stanobsod ko spel galiko - 
Lanimiko id in klig!” 


Fovot ofovon in gased yunula. 







